*Συναγωνιστές/τριες, οι εργαζόμενοι της ΒΙΟΜΕ βρίσκονται αντιμέτωποι με την προκλητική προσπάθεια της πρώην εργοδοσίας για καταστολή του αγώνα τους.****Σας καλούμε να εκδηλώσετε άμεσα την αλληλεγγύη και τη στήριξής σας, υπογράφοντας το παρακάτω ψήφισμα ή στέλνοντας κάποιο δικό σας κείμενο.***

*Για ενημέρωση για τις εξελίξεις και συνδιαμόρφωση κοινών δράσεων και κινητοποιήσεων για τη στήριξη του αγώνα,****καλούμε σωματεία, συλλογικότητες, οργανώσεις, πρωτοβουλίες, στέκια, κοινωνικούς χώρους, λαϊκές συνελεύσεις, κάθε εργαζόμενο/η και άνεργο/η, σε έκτακτη ανοιχτή συνέλευση την Τετάρτη 18 Ιούνη, 19:00, στο Πολυτεχνείο****(Πατησίων, κτ. Γκίνη).*

*Τα κείμενα με τις υπογραφές σας παρακαλούμε να στέλνονται στο**protviome@gmail.com**ή στο**protbiometal@gmail.com*

*Με αγωνιστικούς χαιρετισμούς,*

***Σωματείο Εργαζομένων της ΒΙΟΜΕ***

***Πρωτοβουλίες Αλληλεγγύης στον αγώνα των εργατών της ΒΙΟΜΕ***

Το προτεινόμενο κείμενο ψηφίσματος:

**Κάτω τα χέρια από τον αγώνα των εργατών της ΒΙΟΜΕ**

Με δικαστική προσφυγή που κατατέθηκε ξαφνικά επιχειρείται η επιστροφή της εξαφανισμένης εδώ και 2,5 χρόνια εργοδοσίας της ΒΙΟΜΕ στη διοίκηση του εργοστασίου και η εκδίωξη των εργαζομένων από αυτό.

Η εργοδοσία, η οποία έχει καταδικαστεί σε 126 μήνες φυλάκισης συνολικά για χρέη προς τους εργαζόμενους, σε συνεργασία με τη διορισμένη σύνδικο, ζητάει να επιστρέψει για να οδηγήσει σε πτώχευση τη ΒΙΟΜΕ ώστε να αποφύγει τα χρέη προς τους εργαζόμενους αλλά και προς το ΙΚΑ και το δημόσιο, και να εκκενώσει το εργοστάσιο.

Δηλώνουμε τη στήριξή μας στους εργαζόμενους της ΒΙΟΜΕ, οι οποίοι με τον πολύχρονο μαχητικό αγώνα τους και την προσπάθειά τους να λειτουργήσουν οι ίδιοι το εργοστάσιο έχουν βάλει φραγμό στην εργοδοτική λεηλασία και έχουν ανοίξει το δρόμο για να πάρουμε την παραγωγή και τη ζωή μας στα χέρια μας.

Η εργοδοτική αυθαιρεσία δεν θα περάσει! Θα μας βρουν απέναντί τους!

Όλοι και όλες μαζί θα υπερασπιστούμε το δικαίωμα των εργαζομένων να ζήσουν με αξιοπρέπεια.

Να απορριφθεί η κατάπτυστη αίτηση που πρόκειται να εκδικαστεί στις 8 Ιούλη.

Αλληλεγγύη και στήριξη στο αυτοδιαχειριζόμενο εγχείρημα των εργατών της ΒΙΟΜΕ για τη νίκη του δίκαιου αγώνα τους!

Υπογραφές:

.....................